Fiat CR.42

Το Fiat CR.42 Falco  (ιταλ. γεράκι) ήταν ένα ιταλικό διπλάνο μαχητικό αεροσκάφος που αναπτύχθηκε στα τέλη της δεκαετίας του 1930 και χρησιμοποιήθηκε από την Ιταλική Βασιλική Αεροπορία (Regia Aeronautica) καθώς και από τις αεροπορίες άλλων ευρωπαϊκών χωρών κατά την διάρκεια του Δευτέρου Παγκοσμίου Πολέμου.

Αν και επρόκειτο για ένα από τα πιο προηγμένα διπλάνα, το CR.42 ήταν ξεπερασμένο τεχνολογικά όταν η Ιταλία μπήκε στον πόλεμο τον Ιούνιο του 1940. Το αεροσκάφος αναπτύχθηκε λίγα χρόνια πριν το ξέσπασμα του πολέμου, όταν οι αεροπορίες όλων των μεγάλων δυνάμεων εξοπλίζονταν με μονοπλάνα μαχητικά ολομεταλικής κατασκευής, όπως το βρετανικό Supermarine Spitfire και το γερμανικό Messerschmitt Bf 109, που υπερείχαν σε οπλισμό και επιδόσεις σε σχέση με τα διπλάνα. Παρά τις αδυναμίες του, το CR.42 αποτέλεσε μαζί με τα πιο σύγχρονα Macchi MC.200 και MC.202 τον κορμό της δύναμης μαχητικών της Regia Aeronautica σε όλη την διάρκεια του πολέμου. Στα πρώτα στάδια της σύρραξης, το Falco αντιμετώπισε κυρίως αεροσκάφη παλαιότερης σχεδίασης, όπως το Gloster Gladiator, με ικανοποιητικά αποτελέσματα. Σταδιακά οι Σύμμαχοι ενέταξαν σε υπηρεσία σύγχρονους τύπους και το Fiat χρησιμοποιήθηκε περισσότερο σαν μαχητικό-βομβαρδιστικό/υποστηρίξεως. Το αεροσκάφος εξήχθη σε άλλες χώρες, μεταξύ των οποίων η Σουηδία και η Ουγγαρία. Τα ουγγρικά CR.42 γνώρισαν σημαντική δράση στο Ανατολικό Μέτωπο.

Εκδόσεις 
CR.42
 Η βασική έκδοση του αεροσκάφους.

CR.42 AS
 Το CR.42 AS (ιταλικά: Africa Settentrionale, Βόρειος Αφρική) ήταν έκδοση προσαρμοσμένη στις ιδιαίτερες συνθήκες της ερήμου. Διέθετε φίλτρα προστασίας του κινητήρα από την άμμο και μπορούσε να μεταφέρει δύο βόμβες των 100kg για αποστολές εγγύς υποστήριξης. 

CR.42 CN
 Έκδοση νυχτερινής δίωξης. 

CR.42 DB
 Έκδοση που χρησιμοποιούσε τον γερμανικής κατασκευής κινητήρα Daimler-Benz DB 601E. Μόνο ένα πρωτότυπο κατασκευάστηκε.

 CR.42 Idro (ή ICR.42)
 Μετασκευή του βασικού CR.42 σε υδροπλάνο με δύο φλοτήρες, αντί για το συνηθισμένο σύστημα προσγείωσης. Κατασκευάστηκε μονάχα ένα το 1940, από την CMASA που ήταν θυγατρική της Fiat.

CR.42 LW
 Έκδοση που χρησιμοποιήθηκε από την Luftwaffe μετά την συνθηκολόγηση της Ιταλίας. Αξιοποιήθηκε σαν εκπαιδευτικό, σε αποστολές νυχτερινού βομβαρδισμού και εναντίον των παρτιζάνων.

Προφίλ αεροσκαφών

Χρήστες 

Βελγική Πολεμική Αεροπορία
Ανεξάρτητο Κράτος της Κροατίας
Αεροπορία του Ανεξάρτητου Κράτους της Ουγγαρίας

Luftwaffe
 Βασίλειο της Ουγγαρίας
 Ουγγρική Πολεμική Αεροπορία
 Ιταλία
Regia Aeronautica, μέχρι το 1943
Aeronautica Nazionale Repubblicana
Aeronautica Cobelligerante del Sud

 Σουηδική Πολεμική Αεροπορία

Royal Air Force
No. 1426 Σμήνος RAF

Δείτε επίσης

Αεροσκάφη που σχετίζονται με την ανάπτυξη του CR.42 
 Fiat CR.20
 Fiat CR.30
 Fiat CR.32

Παρόμοια αεροσκάφη 
 Avia B-534
 Gloster Gladiator
 Gloster Gauntlet
 Polikarpov I-153

Κατάλογοι 
 Κατάλογος μαχητικών αεροσκαφών

Παραπομπές

Βιβλιογραφία

Εξωτερικοί σύνδεσμοι 

 Σελίδα αφιερωμένη στο Fiat CR.42 και τη δράση του με διάφορες αεροπορίες 
 Σελίδα για το Fiat CR.42 στο Comandosupremo  

 CR.42
Αεροσκάφη του Β' Παγκοσμίου Πολέμου
Μαχητικά αεροσκάφη
Εμβολοκινητήρια στρατιωτικά αεροσκάφη